SET ปิดลดช่วงบวกเหลือ 1.63 จุด แวลู่บางเบา 3.69 หมื่นลบ. ต่ำสุดในรอบเกือบ 2 เดือน
SET ปิดลดช่วงบวกเหลือ 1.63 จุด แวลู่บางเบา 3.69 หมื่นลบ. ต่ำสุดในรอบเกือบ 2 เดือน โดยดัชนีปิดตลาดวันนี้ ที่ระดับ 1,638.51 จุด บวก 1.63 จุด หรือ 0.10% มูลค่าการซื้อขาย 3.69 หมื่นล้านบาท
30 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,638.51 จุด บวก 1.63 จุด หรือ 0.10% มูลค่าการซื้อขาย 3.69 หมื่นล้านบาท โดยมูลค่าซื้อขายวันนี้ ถือเป็นการทำจุดต่ำสุดในรอบ 1 เดือน 20 วัน นับตั้งแต่มูลค่าซื้อขายอยู่ที่ระดับ 3.30 หมื่นลบ. เมื่อวันที่ 10 ก.ย.61
10 หุ้นดันดัชนีวันนี้

ด้าน นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้แกว่งแคบ โดยดัชนีฯสามารถรีบาวด์ขึ้นมาได้จากแรงซื้อของกองทุนที่เข้ามาสะสมหุ้นใหญ่ แต่วอลุ่มเทรดโดยรวมก็ยังน้อยอยู่ เนื่องจากปัจจัยจากต่างประเทศยังไม่เอื้ออำนวยให้เข้ามาเก็งกำไรซึ่งก็เป็นทั้งตลาดหุ้นทั่วโลก ทำให้นักลงทุนส่วนใหญ่จะ Wait &amp; See เพื่อรอดูการเลือกตั้งกลางเทอมของสหรัฐฯในวันที่ 6 พ.ย.นี้ก่อน
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ โดยต่างก็ยังมองภาพธนาคารกลางสหรัฐ (เฟด) ยังมีแนวโน้มที่จะปรับขึ้นอัตราดอกเบี้ย และต่างก็รอดูข้อมูลจากต่างประเทศ รวมถึงรอดูตัวเลขการจ้างงานของสหรัฐฯด้วย
สำหรับแนวโน้มการลงทุนในวันพรุ่งนี้ (31 ต.ค.) นายธนเดช กล่าวว่า ตลาดฯคงจะแกว่งตัว เพื่อรอดูความชัดเจนปัจจัยต่างประเทศก่อน พร้อมให้แนวรับ 1,625-1,620 จุด ส่วนแนวต้าน 1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK มูลค่าการซื้อขาย 2,179.96 ล้านบาท ปิดที่ 196.50 บาท ลดลง 3 บาท
PTT มูลค่าการซื้อขาย 2,121.05 ล้านบาท ปิดที่ 49.25 บาท เพิ่มขึ้น 0.50 บาท
PR9&lt;ST&gt; มูลค่าการซื้อขาย 1,874.99 ล้านบาท ปิดที่ 11.60 บาท ราคาไม่เปลี่ยนแปลง
OSP มูลค่าการซื้อขาย 1,484.32 ล้านบาท ปิดที่ 24.60 เพิ่มขึ้น 0.70 บาท
EA มูลค่าการซื้อขาย 1,352.02 ล้านบาท ปิดที่ 48.75 บาท เพิ่มขึ้น 2.25 บาท
 
ตลาดหุ้นเอเชีย
